b'\n_START_ARTICLE_\nEduard Lassen\n_START_SECTION_\nLiv\n_START_PARAGRAPH_\nEduard Lassens familie flyttet til Brussel i 1832, og i 1842 begynte han p\xc3\xa5 en musikalsk utdanning ved konservatoriet. I studietiden vant han flere priser, blant annet Prix de Rome i 1851._NEWLINE_Han studerte videre Tyskland og Italia. I 1857 oppf\xc3\xb8rte han med stor suksess sin opera Landgraf Ludwigs Brautfahrt i Weimar, og ble \xc3\xa5ret etter ansatt som musikkdirekt\xc3\xb8r ved hoffet i Sachsen-Weimar-Eisenach. I 1861 etterfulgte han Franz Liszt som hoffkapellmester i Weimar, og skrev samme \xc3\xa5r musikk til uroppf\xc3\xb8ringen av  Friedrich Hebbels drama Die Nibelungen. Lassen pensjonerte seg i 1895._NEWLINE_Ved siden av operaer, skrev Lassen symfonier, ouvertyrer, men ble framfor alt kjent for sine tyske lieder for sangstemme solo og klaver, mange med elementer fra tysk og belgisk folkemusikk.'